[{"text_idx": "#000004", "text": "Eesti u\u0308ks ko\u0303ige kummalisema kulgemisega tumemuusika artiste Forgotten Sunrise ta\u0308histas klubis Hall oma uue ta\u0308ispika plaadi \"Elu\" ilmumist. Ta\u0308nu kontserdile kutsutud eriku\u0308lalistele ja peaesineja kontserdi korralikule stsenaariumile kujunes plaadiesitluskontserdist to\u0303eline etendus-show."}, {"text_idx": "#000005", "text": "Kogu heliprogramm oli algusest peale plaanitud ko\u0303lama u\u0308he jadana ehk et kogu aeg midagi toimus ja isegi kui ba\u0308ndide vahel kestis helisa\u0308ttimine peaaegu pool tundi, ka\u0308is miski kogu aeg taustaks ja sidus ko\u0303ik toimuva tervikus. Ei tundu suur asi, aga vahe ja selle mo\u0303ju muutis kogu kogemuse ta\u0308iesti teistsuguseks."}, {"text_idx": "#000006", "text": "Kuulu ja\u0308rgi oli ka algus va\u0308ga ta\u0308pselt va\u0308lja mo\u0303eldud, aga soundcheck la\u0308ks niivo\u0303rd u\u0308le aja, et esimene ba\u0308nd Underville seadis alles heli paika, kui inimesed juba saali kogunesid. Iseenesest ei oleks soovinud nende nahas sel hetkel olla. Mo\u0303tle, oled andmas oma ko\u0303igi aegade esimest kontserti ja siis pead rahva ees kiiresti ko\u0303ik korda saama, kuigi mingi vali umin vo\u0303i surin ei tahtnud kuidagi a\u0308ra kaduda."}, {"text_idx": "#000007", "text": "U\u0308hel hetkel hakkasid nad lihtsalt asjaga peale (olnud enne andnud ka\u0308su lava valgustav projektoripilt va\u0308lja lu\u0308litada) ja kostma hakkas u\u0308snagi defineerimatu muusika \u2013 segu mingist rituaalsest (seda so\u0303na vo\u0303iks kasutada vabalt ko\u0303igi esinejate ja kogu o\u0303htu kohta) death rock'ist ja ekstreem-metal'ist, mis blastbeat-pursetena vahepeal va\u0308lja paiskus, et siis to\u0303mmata tagasi bassist tiine o\u0303o\u0303vatilgutamise juurde."}, {"text_idx": "#000008", "text": "Vo\u0303ib-olla sellise rabeda alguse to\u0303ttu ei saanud ma jupp aega teemasse sisse, kuigi selline muusika peaks mind va\u0308gagi ko\u0303netama \u2013 Death Like Mass, Aluk Todolo, muu sa\u0308a\u0308rane kumas siit ko\u0303ik la\u0308bi ja oli teooriast meeltmo\u0308o\u0308da, aga tundus, et tegelased ei leidnud u\u0308ksteist esialgu laval u\u0308les ja, kuidas nu\u0308u\u0308d o\u0308elda, kontrolli polnud pa\u0308riselt ka\u0308es, kuigi selline esinemine on nii kontrollis kinni. Sa astud lavale nagu etendust andma ja pead oma sisendusjo\u0303uga veenma rahvast, et mo\u0303tet on vaadata ainult sind."}, {"text_idx": "#000009", "text": "Esialgu ma seda ei na\u0308inud, siis aga juhtus midagi kummalist. Muusikasse tekkis korraks paus \u2013 raske o\u0308elda, kas esimene lugu sai alles la\u0308bi, kuigi mo\u0308o\u0308dunud oli va\u0308hemalt paarku\u0308mmend minutit, aga eks sellistel artistidel ongi tihti pikad lood \u2013 ja rahvast oli kuulda poolehoidvat kisa ja plaksutamist. See lu\u0308kkas mingil maagilisel moel ko\u0303ik oma kohale. Kui nad taas alustasid, olid tegevused su\u0308nkroonis ja veenmisjo\u0303ud kohal."}, {"text_idx": "#000010", "text": "Kontserdi ja\u0308rgmise osa jooksul oli vahepeal kosta ikka ta\u0308iesti super muusikat, kui saavutati mingi olek, suudeti seda hoida ja mindi tundmatutesse paikadesse edasi. Ko\u0303ik toimis. Mo\u0308o\u0308dus veel mingi aeg (hea kontserdi puhul on kohati va\u0308ga keeruline aja kulgu tajuda) ja siis tekkis ja\u0308rgmine paus (kas taas loovahe?), mis oli ta\u0308iesti vastupidise efektiga, nagu oleks keegi korraks tule po\u0303lema pannud. Ba\u0308nd ku\u0308ll ja\u0308tkas pealtna\u0308ha samamoodi, aga fookus hakkas vaikselt laiali vajuma ja minu mo\u0303te ka uitama minema."}, {"text_idx": "#000011", "text": "Sellise kraamiga ongi va\u0308ga raske pikalt ko\u0308ita ja asi on ju loojutustamise ja pinge hoidmise oskuses ning enesekindluses, mis ko\u0303ik tuleb praktika ka\u0308igus. Esinemise tutvustusest vo\u0303is ku\u0308ll lugeda, et pole kindel, kas Underville'i kontserdile u\u0308ldse kunagi lisa tuleb, millest oleks ku\u0308ll kahju, aga samas mo\u0303istetav, et osad artistid eelistavad end teostada pigem stuudios, anonu\u0308u\u0308msuse kaitsva katte varjus. Hea, et ma selle va\u0308hemalt a\u0308ra na\u0308gin. Underville'i esimese ta\u0308ispika kontserdi, mille keskmises osas juhtus midagi va\u0308ga erilist."}, {"text_idx": "#000012", "text": "Kuigi soome artisti House 418 u\u0308mber pu\u0308u\u0308ti hoida anonu\u0308u\u0308msust ja saladusloori, oskasid asjasse pu\u0308hendunumad na\u0308ha selles ta\u0308he- ja numbriu\u0308hendis va\u0308gagi ekstaatilist uudist. Nimelt esineb sama nimi (lausa samasuguse logoga) soome ta\u0308iesti legendaarse black metal artisti Beherit elektroonilise albumi tagakaanel. Beherit alustas 1990ndate alguses mitme z\u030canrireegleid kirjutava albumiga, saavutades oma ekstreemse saundiga ta\u0308ieliku kultusstaatuse u\u0308le maailma."}, {"text_idx": "#000013", "text": "Beheriti matkijaid on sadu, kui mitte tuhandeid, aga nende liidrit Marko Laihot on alati iseloomustanud kompromissitus so\u0303na ko\u0303ige paremas mo\u0303ttes. Mine tea, milliseks oleks elu kujunenud, kui Laiho (so\u0303pradele lihtsalt Nuclear Holocausto Vengeance) poleks olnud sunnitud kolima Rovaniemist Helsinkisse, kus ta ei suutnud leida black metal ba\u0308ndi jaoks uusi ba\u0308ndikaaslasi ja andis u\u0308ksinda va\u0308lja kaks Beheriti plaati, mis olid puhas elektrooniline dark ambient, aga ikka sama Beheriti o\u0303hustikuga."}, {"text_idx": "#000014", "text": "Neist esimese plaadi 1994. aasta albumi \"H418ov21.C\" materjal tuligi ette kandmisele. Beherit annab u\u0308ldse kontserte haruharva ning selle materjaliga astusid nad u\u0308les u\u0308ldse esimest korda. Nu\u0308u\u0308d, peaaegu 30 aastat hiljem. Ta\u0308iesti ajalooline hetk."}, {"text_idx": "#000016", "text": "Kvartetina u\u0308les astuv House 418 hakkas peale puhta drone'iga, kuhu hakati va\u0308ga aeglaselt elemente sisse tooma. Beheriti originaaltrummar Sodomatic Slaughter (artistinimega Jari Pirinen) ma\u0308ngis mingite elektrooniliste pad'ide peal u\u0308ksikuid tokse, mida polnud praktiliselt u\u0308ldse kuulda ja lava keskel logelesid bassimees ja kitarrist. Po\u0303hiro\u0303hk oli su\u0308ntide taga helimaastikke ku\u0308ndval Laihol."}, {"text_idx": "#000017", "text": "Kogu kontsert la\u0308ks aga paisuvas joones ja kui sind on u\u0308htlase undamisega transsi uinutatud, tundub iga va\u0308ike vo\u0303nge nagu maava\u0308rin. Kriiskavad ja manavad vokaalid hakkasid julgemalt esile to\u0303usma ja originaalplaadi materjalist erineva ja super muutusena ma\u0308ngiti su\u0308ndika\u0308igud osades lugudes a\u0308ra hoopis ka\u0308riseva kitarri ja bassiga, lisades laivis vajalikku jo\u0303udu. Huvitava lisana on laval ka noodipult, kus pealtna\u0308ha mingid paberid. Tahaks lausa na\u0308ha, mis seal kirjas on, kui suur osa muusikast on ru\u0308tmideta drone."}, {"text_idx": "#000018", "text": "House 418 haaras ta\u0308iesti endasse ja pikk u\u0308lesehitus viis selliste lugudeni nagu \"Tribal Death\" ning viimasena ko\u0303lanud u\u0308livo\u0303rdes \"Gate of Inanna\", elektrooniline versioon Beheriti tuntuimast loost \"The Gate of Nanna\", mis tekitas ikka korralikud ku\u0308lmajudinad u\u0308le kere. Kordumatu elamus."}, {"text_idx": "#000019", "text": "Forgotten Sunrise on aktiivselt otsinud kokkupuutepunkti metal'i ja elektroonika ning teiste su\u0308ngete muusikavormide vahel. 2023 on neile nagu alguste ja lo\u0303ppude segu, keeruline DNA spiraal, mis po\u0308o\u0308rab justkui tagasi juba olnu juurde, ku\u0308ll kohakuti, aga mitte samasse kohta."}, {"text_idx": "#000020", "text": "Juulis tulid esmakordselt u\u0308hel vinu\u0308u\u0308lil va\u0308lja nende esimene demo (1993) ja EP (1994), mis on ilmselt Eesti death metal'i ajaloo u\u0308ldse ko\u0303ige paremad plaadid. Augustis aga uhiuus album u\u0308le ku\u0308mne aasta, \"Elu\", uhiuue plaadifirma all, milleks on va\u0308gagi prestiiz\u030cne USA firma Ohm Resistance, millest on vahepeal saanud Saaremaa firma, kuna leibliboss Kurt Gluck kolis Eestisse ja to\u0303i siia ka kogu oma operatsiooni. Tundub, et ta\u0308hed on reastunud ja Forgotten Sunrise'i uue albumi va\u0308ljaandmine on talle u\u0308htlasi nii loogiline kui julge samm. Kindlasti aga mitte kompromiss, sest \"Elu\" on u\u0308liko\u0303va plaat ja selle esitus ilmselt ko\u0303ige meeldeja\u0308a\u0308vam kohaliku ba\u0308ndi kontsert ta\u0308navu."}, {"text_idx": "#000021", "text": "Forgotten Sunrise'i liidril Anders Meltsil on omadus oma tegemised keskmisest hoolikamalt la\u0308bi mo\u0303elda, mis on kaasa toonud selle, et hoolimata oma pidevalt muutuvast olemusest on asja tuum ikkagi terviklik, suutes mingil moel u\u0308hte po\u0303imida tumeda formaadi o\u0303o\u0303va ja absurdihuumori."}, {"text_idx": "#000022", "text": "Kontserdikava koosnebki po\u0303hiliselt uuest plaadist, mis on minu ko\u0303rvale karmim ja kurjem kui nende vahepealne materjal. Vo\u0303ib-olla aitab seda muljet ja\u0308tta ka see, et puhtad vokaalid on suuremas osas asendunud pigem metal'i-maailma kuuluvate kriisete ja mo\u0308rinatega, ja seeto\u0303ttu on muusikast kadunud ka suur osa selle endisest melanhoolsest vo\u0303i sentimentaalsest mo\u0303just ja alles on ja\u0308a\u0308nud agressiivsem, kurjem loom. Outdustrial, ehk outside industrial, nagu nad on ise oma muusikat kutsuma hakanud."}, {"text_idx": "#000023", "text": "Aja jooksul on ba\u0308ndist la\u0308bi ka\u0308inud ka terve vagunita\u0308is rahvast, aga praegune koosseis tundub nii loomulik, et lausa u\u0308llatav, et eelmisel plaadil ku\u0308mme aastat tagasi olid ta\u0308iesti teised inimesed, kui Anders ise va\u0308lja arvata."}, {"text_idx": "#000024", "text": "Paremal (rahvast vaadatuna) on po\u0303hjade ja biitide eest hoolitsev Cly/Suva, kes on siin u\u0308sna va\u0308rske liige, aga varasemast vast mo\u0303nele tuttav duo Morgue's Last Choice u\u0308he poolena, ja vasakul Kadri Sammel, ehk Bedless Bones su\u0308ndi ja bassiga, nagu kaks poolust."}, {"text_idx": "#000025", "text": "Mees ja naine, must ja valge, yin ja yang, Suva ja Sammel. Keskel on aga Anders Meltsile, mulle tundub, ja\u0308etud veel rohkem laveerimisruumi kui varem \u2013 lava on laiendatud ka pikendatud, nii et lava ja esise riba vahele ja\u0308a\u0308vad augud, mis annavad hea po\u0303rguliku efekti \u2013 po\u0303lev viiruk, lavaaukudest voogab suitsu ja va\u0308rvilist valgust ning vahel sirutub sealt va\u0308lja mo\u0303ni ka\u0308si kitarri vo\u0303i muu atribuutikaga. Satan's little helpers."}, {"text_idx": "#000026", "text": "Uued lood on head, nende esitus elav ja jo\u0303uline. Vaikselt vo\u0303tavad tumedad jo\u0303ud tahte ta\u0308iesti enda ka\u0308tte ja me na\u0308eme to\u0303eliselt seestunud esinemist, kus maad vo\u0303tab korralik o\u0303o\u0303vateater; La\u0308a\u0308nemere Grand Guignol. Seljast visatud sa\u0308rgi alt paljastub kogu ko\u0303hu suurune \"Alieni\" facehugger, kellega on vo\u0303imalik la\u0308hemalt tutvust teha, kui peremeesloom Anders rahva hulka hu\u0308ppab, o\u0303ige pea ilmub suure lambiga va\u0308lja ka Forgotten Sunrise'i mitteametlik neljas liige (kelleks ba\u0308nd teda ise on tituleerinud) Evert Palmets, kes vist alguses tegi ainult fotosid, aga kellele, tundub, hakati to\u0308o\u0308d juurde andma, nii et nu\u0308u\u0308d on tema amet laia profiiliga vo\u0303imaldaja, u\u0308tleme nii, ja tema ka\u0308si va\u0308lgub esinemise ajal pidevalt dekoratsioonide vahel lavastuse konarusi siludes."}, {"text_idx": "#000027", "text": "Vokaalset abi osutavad kahe viimase loo ajal kaks ko\u0303nekat ku\u0308lalisesinejat. Esiteks tuleb lavale tagasi Laiho, et aidata looga \"...dots\", mille sisse laulmisel ta ka eelmisel plaadil \"Cretinism\" osaleb. Laiho ja\u0308a\u0308b va\u0308ga ta\u0308pselt na\u0308gemisulatuse piirimaile, varjudesse, ja ei tu\u0308ki lava keskele ega ette. Mehe maine ko\u0303neleb muidugi enda eest, polegi vaja. Viimasena ko\u0303lab aga uue plaadi pealt lugu \"Elukas\", kus lo\u0308o\u0308b kaasa eesti metalis u\u0308ks keskne kuju, Tharaphita laulja Ank."}, {"text_idx": "#000028", "text": "Mingil hetkel, ma nu\u0308u\u0308d juba ei oska o\u0308elda, millise loo ajal, peksab Melts puruks juba kontserdi ajal ko\u0303vasti kasutust leidnud punase basskitarri. Pill ei taha kuidagi siitilmast lahkuda ja ajab so\u0303rad vastu. Vana hea kvaliteet, aga lo\u0303puks tuleb siiski murduda. Kitarrilo\u0303hkumine on muidugi nii ma\u0308rgiline tegevus, mis toob meid la\u0308bi Elvise, Hendrixi, The Who ja The Clashi la\u0308bi ku\u0308mnendite ta\u0308napa\u0308eva, otse siia klubisse Hall, nii et pilpad taga."}, {"text_idx": "#000029", "text": "Tu\u0308kk lo\u0303hutud basskitarrist Autor/allikas: Erakogu"}, {"text_idx": "#000030", "text": "Kontsert lo\u0303peb aga va\u0308ga nihestavalt. Melts sooritab laval rituaalse enesetapu ko\u0303igi kohustuslike elementidega, nuga ja rohkelt verd, ning prantsatab lava ette a\u0308a\u0308rde pikali ning ja\u0308a\u0308b liikumatult lamama. Rahvas muheleb ja ootab, et mis saama hakkab. Mitte midagi ei juhtu. Suva vo\u0303tab viimased ko\u0303lama ja\u0308a\u0308nud o\u0303husireeni moodi helid mingi kandjaga kaasa (see osa ja\u0308i mulle veidi segaseks) ja liigub sellega koos a\u0308ra u\u0308les ja\u0308relpeole. Melts lamab. Rahvas muutub ebakindlaks, paar tu\u0308u\u0308pi u\u0308ritavad nalja teha, nagu ebamugavuse puhul ikka. Ei midagi. Maagiline moment muudkui kestab minuteid, to\u0303eline performance, kontsert on justkui ammu juba la\u0308bi... Aga a\u0308kki tal on ikkagi midagi viga? Mo\u0303ni la\u0308heb murelikuks. Sumin to\u0303useb. Kuni siis u\u0308hel hetkel siis halastatakse ja rebitakse illusioon puruks. \"Elu\" la\u0308heb edasi."}, {"text_idx": "#000031", "text": "Teine su\u0308rreaalne moment saabub siis, kui pa\u0308rast kontserti juttu ajades tuleb u\u0308ks tuttav ja pistab mulle pihku... tu\u0308ki basskitarri lipendavate helipeadega. Ma ei suuda heldimust ja muiet tagasi hoida, sest meenub u\u0308ks kordumatu stseen Antonioni filmist \"Blow Up\", mis mulle on va\u0308ga oluline olnud."}, {"text_idx": "#000032", "text": "David Hemmingsi ma\u0308ngitud fotograafi ka\u0308tte lendab rock-kontserdil lavalt kitarrikael, mida ko\u0303ik u\u0308ritavad endale krabada. Hemmings vo\u0303itleb end rahvasummast ja uksest va\u0308lja ta\u0308naval, kus ta silmitseb korra ka\u0308es olevat kitarrikaela ja viskab selle maha. O\u0303ues ja\u0308a\u0308b tu\u0308kk vedelema ilma, et see kedagi huvitaks. Va\u0308ljaspool klubi on see kaotanud igasuguse ta\u0308henduse. Silmitsen puutu\u0308kki ja luban endale, et see koju tirimise ja\u0308rel sarnasel moel oma ta\u0308hendust ei kaota. Nu\u0308u\u0308d ta mul siin seisab, ko\u0303igi tunnistajate suureks ha\u0308mmelduseks. Aga mulle meenutuseks u\u0308hest va\u0308ga teatraalsest ja tugevast muusikaetendusest, mis tuletab meelde, et kontsert vo\u0303ib endiselt olla midagi enamat, kui lihtsalt lugude taasesitus."}, {"text_idx": "#000033", "text": "Anders Melts: elu ja surm ei ole kohe kindlasti vastandid"}, {"text_idx": "#000037", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000039", "text": "Triin Ruumet: olen proovinud po\u0303geneda filmindusest mo\u0303nda teise valdkonda, aga pole suutnud"}, {"text_idx": "#000042", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000050", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000053", "text": "Arvustus. \"Tume paradiis\": pidu peo pa\u0308rast"}, {"text_idx": "#000058", "text": "Marika Vaarik: ko\u0303hkluseid mul ei ole"}, {"text_idx": "#000061", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000064", "text": "Edetabel. Aasta parimad albumid 2022"}, {"text_idx": "#000065", "text": "Aasta parimad albumid 2022. Isiklikud edetabelid"}, {"text_idx": "#000070", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000071", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]